OzLabs/hebrew-wiki-articles huggingface dataset:
ג'יימס פיבלס

פיליפ ג'יימס אדווין פיבלס (באנגלית: Phillip James Edwin Peebles; נולד ב-25 באפריל 1935) הוא אסטרופיזיקאי, אסטרונום וקוסמולוג אמריקאי-קנדי שזכה בפרס נובל לפיזיקה בשנת 2019 "על תגליות תאורטיות בקוסמולוגיה". כיום (2020) מכהן פיבלס כפרופסור אמריטוס באוניברסיטת פרינסטון ונחשב לאחד הקוסומולוגים התיאוריטיים הבולטים מאז שנות ה-70. מרבית עבודתו עוסקת בקרינת הרקע הקוסמית חומר אפל קר ובגיל היקום.

== ביוגרפיה ==
ג'יימס פיבלס נולד ב-25 באפריל 1935 בויניפג שבקנדה. פיבלס סיים את התואר הראשון באוניברסיטת מניטובה, ולאחר מכן למד את התואר השני ואת הדוקטורט באוניברסיטת פרינסטון בשנת 1962. 

מבחינה דתית, פיבלס מגדיר עצמו כאגנוסטי.

== פרסים והוקרה ==
* מדליית אדינגטון - 1981
* מדליית ברוס - 1995
* מדליית אוסקר קליין - 1997
* מדליית זהב של החברה המלכותית לאסטרונומיה -1998
* פרס גרובר בקוסמולוגיה - 2000
* פרס הארווי - 2001
* פרס שאו - 2004
* פרס קראפורד - 2005
* פרס דיראק - 2013
* פרס נובל לפיזיקה - 2019

==קישורים חיצוניים==

קטגוריה:זוכי פרס נובל לפיזיקה
קטגוריה:זוכי פרס נובל לשנת 2019
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:אסטרופיזיקאים אמריקאים
קטגוריה:זוכי פרס נובל קנדים
קטגוריה:מהגרים מקנדה לארצות הברית
קטגוריה:אסטרונומים קנדים
קטגוריה:עמיתים זרים בחברה המלכותית
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת מניטובה
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת פרינסטון
קטגוריה:זוכי מדליית זהב של החברה המלכותית לאסטרונומיה
קטגוריה:זוכי פרס קראפורד באסטרונומיה
קטגוריה:זוכי מדליית אוסקר קליין
קטגוריה:קנדים שנולדו ב-1935
קטגוריה:אמריקאים שנולדו ב-1935
קטגוריה:זוכי פרס דיראק
ישראל רגארדי

ישראל רגארדי (באנגלית: Israel Regardie; 17 בנובמבר 1907 – 10 במרץ 1985) היה סופר ומיסטיקן אנגלי. אשר הוציא לאור חמישה עשר ספרים בנושאים של תורת הנסתר, אלכימיה, מאגיה וקבלה.

== ביוגרפיה ==
ישראל רגארדי נולד ב-17 בנובמבר 1907, בלונדון. הוריו היו יהודים שהגרו מאוקראינה. ב-1921, רגארדי והוריו עברו לארצות הברית, שם השתקעו בוושינגטון די. סי. רגארדי החל להביע עניין במשנתה של הלנה בלוואצקי, ולאחר מכן התחיל להתעמק בכתבים הינדואיסטים כמו האופנישדות והבהגווד גיטא, ובטקסטים בודהיסטים כגון המילינדה פנהא והדהמפאדה. הוא רצה להיות צייר, ולכן הלך ללמוד בבית ספר לאומנות בפילדלפיה. בתקופתו בוושינגטון, קרא רגארדי את אחד הספרים של אליסטר קראולי, ומאוד התרשם. הוא שלח מכתב לקראולי, וקיבל מענה כשמונה חודשים לאחר מכן. בסביבות 1927, קרא רגארדי את "ספר החוק" שכתב קראולי.

באוקטובר 1928, הפליג רגארדי לפריז, בתקווה ללמוד באופן אישי וישיר מאליסטר קראולי. ב-1929, שב רגארדי לאנגליה, שוב על מנת להיות בחברתו של קראולי. ב-1932, הוציא רגארדי לאור את ספרו A Garden of Pomegranates, ספר שעוסק בקבלה. ב-1934, הוא הצטרף למסדר כוכב הבוקר.

ב-1937, החליט רגארדי לשוב לארצות הברית, תשע שנים לאחר שהוא עזב. ב-1938, רגארדי הוציא לאור את ספרו The Philosopher's Stone, ספר שעסק באלכימיה.

לאחר כניסתה של ארצות הברית למלחמת העולם השנייה, התגייס רגארדי לצבא האמריקאי, בו הוא שירת בין השנים 1942–1945.

רגארדי האמין שישו מעולם לא באמת היה קיים, ושכל המיתוס הקשור אליו נלקח מסיפורו של האל המצרי אוזיריס. עם זאת, הוא התעניין מאוד במיסטיקה הנוצרית, וב-1946, הוציא רגארדי לאור את הספר The Romance of Metaphysics שדן בהרחבה באסכולות של המיסטיקה הנוצרית.

ב-1947 עבר רגארדי ללוס אנג'לס, שם החל לעסוק בכירופרקטיקה.

בשנות ה-50 החל רגארדי להתנסות בסמים פסיכואקטיביים, בעיקר בקנאביס ו-LSD.

ב-1970, רגארדי הוציא לאור ספר ביוגרפי שעוסק בחייו של אליסטר קראולי.

ב-1980, יצא לאור ספרו של רגארדי, "Ceremonial Magic: A Guide to the Mechanisms of Ritual", הן בבריטניה והן בארצות הברית. ספר זה עוסק במאגיה.

ב-1983, טייל רגארדי בפיג'י, אוסטרליה וניו זילנד. ב-1984, ביקר רגארדי בהוואי, ואף שקל לעבור לגור שם.

ב-10 במרץ 1985, נפטר ישראל רגארדי מהתקף לב.

==לקריאה נוספת==

== הערות שוליים ==

קטגוריה:מיסטיקנים
קטגוריה:סופרים אנגלים
קטגוריה:בריטים שנולדו ב-1907
קטגוריה:בריטים שנפטרו ב-1985
מישל מאיור

מישל גוסטבה אדוארד מאיור (בצרפתית: Michel Gustave Édouard Mayor; נולד ב-12 בינואר 1942) הוא אסטרופיזיקאי שווייצרי שזכה בפרס נובל לפיזיקה בשנת 2019 ביחד עם דידיה קלו "על גילוי כוכב לכת חוץ-שמשי".

== ביוגרפיה ==
מישל מאיור נולד ב-12 בינואר 1942 בלוזאן שבשווייץ. למד באוניברסיטת לוזאן (1966) וסיים את הדוקטורט בז'נבה בשנת 1971. בשנה זו גם עבד באוניברסיטת קיימברידג'. לאחר מכן עבד גם במצפה האירופי הדרומי ובאוניברסיטת הוואי. בשנת 1984 הפך מאיור לפרופסור בז'נבה ובשנת 1988 הפך לפרופסור מן המניין.

בשנים 1985–1987 כיהן מאיור כנציג השווייצרי לסוכנות החלל האירופית. בשנים 1988–1991 כיהן מאיור כנשיא האיגוד האסטרונומי הבינלאומי. החל משנת 2003 הוא מכהן כעמית זר בהאקדמיה הצרפתית למדעים ובשנת 2010 הצטרף להאקדמיה הלאומית למדעים ולאקדמיה האמריקאית לאמנויות ולמדעים.

בשנת 2007 פרש מאיור מהאקדמיה, אך נשאר פעיל במצפה הכוכבים בז'נבה.

== פרסים והוקרה ==
* פרס בלצן - 2000
* מדליית אלברט איינשטיין - 2004
* לגיון הכבוד - 2004
* פרס שאו - 2005
* מדליית זהב של החברה המלכותית לאסטרונומיה - 2015
* פרס וולף - 2017
* פרס נובל לפיזיקה - 2019
* תואר דוקטור לשם כבוד מהמוסדות: KU לוון, אוניברסיטת אופסלה, האוניברסיטה החופשית של בריסל ואוניברסיטת ז'וזף פורייה.

==קישורים חיצוניים==

* 

קטגוריה:זוכי פרס נובל לפיזיקה
קטגוריה:זוכי פרס נובל לשנת 2019
קטגוריה:בוגרי אוניברסיטת לוזאן
קטגוריה:בוגרי אוניברסיטת ז'נבה
קטגוריה:אסטרונומים שווייצרים
קטגוריה:זוכי מדליית אלברט איינשטיין
קטגוריה:שווייצרים חברי האקדמיה הלאומית למדעים של ארצות הברית
קטגוריה:חברי האקדמיה הצרפתית למדעים
קטגוריה:זוכי פרס נובל שווייצרים
קטגוריה:זוכי פרס וולף לפיזיקה
קטגוריה:זוכי מדליית זהב של החברה המלכותית לאסטרונומיה
קטגוריה:מקבלי אות לגיון הכבוד
קטגוריה:ילידי 1942
עונת 2010/2011 בליגה הבלקנית בכדורסל

עונת 2010/2011 בליגה הבלקנית בכדורסל (BIBL) הייתה העונה ה-3 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-2 באוקטובר 2010 והגמר נערך ב-17 באפריל 2011. בתחרות השתתפו 10 קבוצות, 3 מבולגריה, 2 ממונטנגרו, 1 ממקדוניה, 1 מסרביה, 1 מבוסניה והרצגובינה, 1 מרומניה ו-1 מקרואטיה. לראשונה השתתפה קבוצה מקרואטיה.

== מתכונת התחרות ==
לעונה זו נרשמו למפעל כ-10 קבוצות ששובצו לשני בתים של כ-5 קבוצות.
הקבוצות שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-8 משחקים, כאשר הראשונה בכל בית מעפילה ישירות לפיינל פור והקבוצות שסיימו במקום ה-2 וה-3 בכל בית מעפילות לפלייאוף ההצלבה נגד יריבות מהבית המקביל.

פני אינדוסטריס זכתה באליפות הליגה בפעם הראשונה.
==שלב הבתים==
===בית א'===
{| class=wikitable style="text-align:right"
!width=15|
!width=180|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|נקודות
|- style="background: #ccffcc;"
| 1. || לבסקי סופיה
| 8 || 7|| 1|| 710|| 576|| 134+ || 15
|- style="background: #cFffFc;"
| 2. || אוקק בלגרד
|8 || 5|| 3|| 648|| 641|| 7+ || 13
|- style="background: #cFffFc;"
| 3. || ריביירה אולצין
| 8 || 4|| 4|| 611|| 633|| 22- || 12
|- 
| 4. || זרינסקי מוסטר
| 8|| 4|| 4||656|| 664|| 22- || 12
|- 
| 5. || סבטלוסט ברוד
| 8 ||0|| 8||576|| 687|| 111- || 8

|}
===בית ב'===
{| class=wikitable style="text-align:right"
!width=15|
!width=180|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|נקודות
|- style="background: #ccffcc;"
| 1. || פני אינדוסטריס
| 8 || 6|| 2|| 723|| 652|| 71+ || 14
|-style="background: #cFffFc;"
| 2. || מורנר בר
| 8 || 6|| 2|| 696|| 648|| 48+ || 14
|- style="background: #cFffFc;"
| 3. || רילסקי ספורטיסט
|8 || 4|| 4|| 631|| 649|| 18- || 12
|- 
| 4. || מורש באסקט
| 8 || 3|| 5||683|| 694|| 11- || 11
|- 
| 5. || בלקן בוטבגרד
| 8 || 1|| 7||592|| 682|| 90- || 9

|}

==סיבוב ההצלבה==
הקבוצות שסיימו במקומות 2 ו-3 בכל בית עלו לסיבוב זה לסדרת הטוב מ-3.
{| class="wikitable"
|+ שלב ההצלבה
|-
! קבוצה 1 !! תוצאה !! קבוצה 2 !! משחק 1 !! משחק 2 !! משחק 3
|-
| רילסקי ספורטיסט ||2 - 0|| אוקק בלגרד|| 93 - 88||66 - 57 || 
|-
| ריביירה אולצין || 1 - 2 || מורנר בר|| 60 - 69 || 80 - 68 || 69 - 77
|}
===פיינל פור===

קטגוריה:תחרויות כדורסל באירופה
קטגוריה:תחרויות כדורסל ב-2011
קטגוריה:תחרויות כדורסל ב-2010
קטגוריה:עונות בליגה הבלקנית בכדורסל
אונטריו (קליפורניה)

אונטריו (באנגלית: Ontario) היא עיר בדרום-מערב מחוז סן ברנרדינו שבקליפורניה אשר בארצות הברית. נכון לשנת 2019, אוכלוסיית העיר משוערת כ-185,000 תושבים.

שם העיר ניתן לה על ידי המהנדסים אשר הגיעו מאונטריו שבקנדה.

העיר מנוהלת על ידי מועצה בת חמישה חברים. העיר נמצאת בשטח המחוז ה-35 בבית הנבחרים אשר מיוצג על ידי נורמה טורס מן המפלגה הדמוקרטית.

מבחינה כלכלית, המעסיקים הבולטים בעיר הן החברות טארגט ו-UPS, וכן נמל התעופה המקומי.

מבין האישים הבולטים שהתגוררו בעיר לפרק זמן כזה או אחר ניתן למנות את פרנק זאפה, לנדון דונובן, פרינס פילדר, בוורלי קלירי ורוברט שו.

== ערים תאומות ==
* 

== קישורים חיצוניים ==

* 
* 

קטגוריה:קליפורניה: ערים
קטגוריה:יישובים שהוקמו ב-1891
מכל הכוכבים בלילה

"מכל הכוכבים בלילה" הוא סינגל של המוזיקאי הישראלי עידן רייכל והזמר הישראלי אייל גולן, שיצא לאור ב-29 באוקטובר 2020, על ידי חברות התקליטים הליקון וליאם הפקות, כסינגל מתוך אלבומו ה-24 של גולן, "להיות מאושר".

== רקע וכתיבה ==
השיר נכתב והולחן על ידי רייכל ואבי אוחיון והופק על ידי רייכל. שיר זה הוא שיתוף הפעולה הראשון בין אוחיון לרייכל, וכן בין רייכל לגולן. לדברי רייכל, השיר הוא "שיר אהבה שמספר על העליות והמורדות בחיים האלה, אולי בכל דרך משותפת של זוג", והוא הוקלט בטייק אחד בלבד.

== וידאו קליפ ==
הווידאו קליפ הנלווה לשיר פורסם בערוץ היוטיוב הרשמי של גולן בסמוך לצאת הסינגל עצמו ובוים על ידי דורון סרי. בקליפ נראים רייכל מגנן על פסנתר, וגולן שר בהתאמה בהרי ירושלים.

== ביקורת ==
דודי פטימר ממעריב אונליין העניק לשיר ביקורת מעורבת: "נכון, שיתוף פעולה כזה הוא טוב ואיכותי וגם השיר מספק את הסחורה הרומנטית, אבל חסרים בו ה'אש" וה'פלפל' שיכלו להפוך אותו משיר אהבה סטנדרטי ללהיט או ליתר דיוק שיר שנרצה לשמוע שוב ושוב. לכן הוא מתפספס קצת, אך אין ספק שהוא מותיר סקרנות וצמא לשיתוף פעולה נוסף בין השניים".

מבקר המוזיקה יוסי חרסונסקי העניק לשיר ביקורת חיובית, ואמר "רייכל מתיישר על ה'אמצע' לפי דרישה. הוא ואבי אוחיון עשו שירות יעיל לגולן. רייכל לא משקר. הוא כתב שיר רגש נעים הליכות, נוגה, נקי, מלודי, מלטף אמיתי. רקע המדבר בקליפ, הלבוש הלבן של השנים, הוא המראה הכי מנתק-אסקפיסטי שהם יכולים להציע לאומה לחוצה. נדמה לי שהצליח להם", תוך שהעניק לשיר ציון של ארבעה כוכבים מתוך חמישה.

השיר ספג ביקורות בשל החלטתו של רייכל לשתף פעולה עם גולן, עקב עברו של גולן והחקירה המשטרתית שנפתחה נגדו בחשד לבעילה אסורה בהסכמה של קטינות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!עולם
|29 באוקטובר 2020
|הזרמת מוזיקה • הורדה דיגיטלית
|הליקון • ליאם הפקות
|style="text-align:center;"|<ref></ref>
|}

== קישורים חיצוניים ==
* [https://www.nli.org.il/he/items/NNL_MUSIC_AL997011341503405171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עידן רייכל
קטגוריה:שירי איל גולן
קטגוריה:שירים בעברית
קטגוריה:דואטים
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עידן רייכל
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי עידן רייכל
קטגוריה:שירים על לילות
קטגוריה:בלדות פופ
קטגוריה:סינגלים בהוצאת הליקון
ירוסלאב היירובסקי

ירוסלאב היירובסקי (בצ'כית: Jaroslav Heyrovský; 20 בדצמבר 1890 – 27 במרץ 1967) היה כימאי וממציא צ'כי, זוכה פרס נובל לכימיה "על גילוי ופיתוח שיטות אנליזה פולרוגרפיות".

== ביוגרפיה ==
היירובסקי נולד ב-20 בדצמבר 1890 בפראג. אביו היה פרופסור למשפטים. בצעירותו למד כימיה, פיזיקה ומתמטיקה באוניברסיטת קארל בפראג. בשנים 1910–1914 למד ביוניברסיטי קולג' לונדון מהפרופסור ויליאם רמזי. במהלך מלחמת העולם הראשונה עבד היירובסקי בבית חולים צבאי ככימאי, מה שאיפשר לו להמשיך בלימודיו ולקבל תואר דוקטור. בשנת 1922 הפך לפרופסור חבר באוניברסיטת פראג, ובשנת 1926 היה הפרופסור הראשון לכימיה פיזיקלית.

בשנת 1965 היירובסקי הפך לעמית בחברה המלכותית. נפטר ב-27 במרץ 1967 בפראג ונטמן בבית הקברות וישהראד.

== קישורים חיצוניים ==

* 
* 

קטגוריה:זוכי פרס נובל לכימיה
קטגוריה:זוכי פרס נובל צ'כים
קטגוריה:בוגרי אוניברסיטת קארל בפראג
קטגוריה:סגל אוניברסיטת קארל בפראג
קטגוריה:עמיתים זרים בחברה המלכותית
קטגוריה:ילידי 1890
קטגוריה:נפטרים ב-1967
קרל ציגלר

קרל ולדמר ציגלר (בצ'כית: Karl Waldemar Ziegler; 26 בנובמבר 1898 – 12 באוגוסט 1973) היה כימאי גרמני, זוכה פרס נובל לכימיה לשנת 1963 ביחד עם ג'וליו נטה "על גילויים הקשורים לפולימרים כבדים".

== ביוגרפיה ==
קרל ציגלר נולד ב-26 בנובמבר 1898 בסמוך לעיר קאסל. בצעירותו התפרסם מאוד בשל הצלחתו בלימודים ואף הוצג לזוכה פרס נובל אמיל אדולף פון ברינג. לימודיו האקדמיים נקטעו בשל שגויס לצבא בזמן מלחמת העולם הראשונה. בסופו של דבר, ציגלר הפך לדוקטור בשנת 1920 והחל להרצות באוניברסיטת פרנקפורט. בשנת 1926 הפך לפרופסור באוניברסיטת היידלברג, שם בילה את עשר השנים הבאות בחקר כימיה אורגנית. במהלך שנות ה-30 ציגלר תרם מכישרונו המקצועי לאס אס, ואף עוטר בשל כך.

נפטר ב-12 באוגוסט 1973 במילהיים על הרוהר.

== קישורים חיצוניים ==

* 

קטגוריה:זוכי פרס נובל גרמנים
קטגוריה:זוכי פרס נובל לכימיה
קטגוריה:כימאים גרמנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:סגל אוניברסיטת גתה בפרנקפורט
קטגוריה:עמיתים זרים בחברה המלכותית
קטגוריה:גרמנים שנולדו ב-1898
קטגוריה:גרמנים שנפטרו ב-1973
קטגוריה:חברי האקדמיה למדעים ולאמנויות של גטינגן
רב חנא בגדתאה

רב חנא בגדתאה הוא אמורא בבלי. הוא חי במאה השלישית בבגדאד שבבבל והיה בן הדור השני של האמוראים.

רבו היה שמואל ובדרך כלל הוא אף מסר מאמרים בשמו.

== שמו ==
רש"י על ה טוען ששמו מגיע משם עירו, בגדאד שבבבל. אולם רש"י ב כתב שהדבר על שם שהיה בעל אגדה.

== עירו ==
רש"י מזהה את בגדת עם העיר בגדאד, בירת עיראק של ימינו: . בגדאד המודרנית הוקמה אמנם רק בשנת 762 על ידי הח'ליפה ג'עפר אל-מנסור, כ-500 שנה אחרי תקופתו של רב חנא, אך עוד לפני בניית העיר שכן כפר בעל שם זהה באותו מקום<ref></ref>, ואברהם ברלינר שיער שגם בתקופות קדומות יותר הייתה באותו מקום עיר בשם בגדאד.<ref></ref>

אדולף נויבאואר דוחה את הזיהוי עם בגדאד, ומעלה השערה שבגדת היא אסקי-בגדאד של ימינו.<ref></ref>יעקב לוי מזהה את בגדת עם העיר בגדא, שמיקומה אינו ידוע, אך נמצאת בצפון בבל, סביר להניח שמרוחקת כ-60 ק"מ מבגדאד.<ref></ref>

== עליו ==
הוא היה בקי באדמה, ששיבח ב את התמרים "משחנן (מחממות), משבען (משביעות), משלשלן (משלשלות), מאשרן (נותנות כח) ולא מפנקן (מקלות על הלב)". הוא גם אמר שם שמטר של גשם משקה, מרווה, מזבל את הארץ, מעדן אותה ונותן עדנה וזיו בפירות.

פעם אחת מכל התלמוד בבלי מובא שאלתו על רב מני בלשון "מתקיף", ב.

== מאמרותיו ==
* שיטתו בשם רבו שמואל שמותר להחזיר שבר כלי למקומו בשבת.
* לדעת רב חנא בגדתאה המילה אלמנה הגיע מלשון מנה, כיוון שאם באה לינשא אחרי שנתאלמנה בעלה חייב לכתוב בכתובתה רק מנה, במקום השתיים שבתולה מקבלת. ואף אשה שנתאלמנה מאורסת נקראת כך, אף על פי שהיא כן מקבלת בכתובה שתי מנים אגב נשואה. לשיטתו זו אף על פי שגם בתורה כתוב את המילה אלמנה, זה על שם העתיד שחז"ל יתקנו שבתולה מקבלת אחד ואלמנה שתיים, והראיה שהתורה מתייחסת לעתיד היא מהפסוק "ושם הנהר השלישי חדקל הוא ההולך קדמת אשור" אף על פי שבבריאת העולם לא היה את ממלכת אשור.

== קישורים חיצוניים ==

* 

== הערות שוליים ==

קטגוריה:בגדאד: רבנים
קטגוריה:הדור השני לאמוראי בבל
קטגוריה:תלמידי שמואל
מצודת חאג'יביי (סרט)

מצודת חאג'יביי (באוקראינית: Фортеця Хаджибей) הוא סרט היסטורי עלילתי, שיתוף פעולה אוקראיני-גרוזיני-טורקי.<ref>[https://usionline.com/2019/12/15/v-odesse-snyatyj-film-o-hadzhibejskoj-kreposti-peredali-na-post-prodakshn/ В Одессе отснятый фильм о Хаджибейской крепости передали на пост-продакшн]</ref> עבודת ההפקה נמשכה במשך שנתיים, מדצמבר 2018 עד מאי 2020, כשהוא יצא לאקרנים באוקראינה ב-10 באוקטובר 2020. על פי העלילה, הקוזאק אנדריי צריך להעביר מידע חשוב לאיסטנבול. לשם כך עליו לשחרר את אבי אהובתו מהכלא - פטימה הטורקייה יפת התואר, אלא שאת האב עליהם לשחרר ממצודה המוחזקת בידי צבא האימפריה הרוסית.

== עלילה ==
במאה ה-18, רוסיה נמצאת במלחמה עם האימפריה העותמאנית. הקוזאקים של עבר הדנובה היו בעלי ברית של העותמאנים. כאשר הם מקבלים מידע צבאי חשוב, על ההטמן להעבירו לאיסטנבול, אל הסולטן באופן אישי. אחמט פשה, מפקד המבצר הטורקי האחרון, חאג'יביי, מציע לסייע. בידיעה שאנדריי צריך להעביר אליו את המכתב עם המידע הצבאי. אך המבצר נכבש בידי חיילים רוסים, אחמט פשה נשבה ובתו היחידה, פטימה, מצליחה לברוח מהשבי. אנדריי ופטימה נפגשים בנסיבות אלה ונאלצים להחליט כיצד להמשיך. בשעה זו, הנוסע הגאורגי יורם מגיע לנמל חאג'יביי ובאמתחתו גפן ייחודית לגידול כרם. יש לו גם כוס ישנה שדוד טימוש נתן לו פעם. כוס זו הייתה שייכת לד'ארטניאן המפורסם, ולדברי דוד טימוש, הדבר הזה אמור להציל את חייו של יורם. על חוף הים השחור יורם האמיץ נקלע מיד לעימות עם חיילים רוסים ומסכים לעזור לאנדריי ופטימה. יש לו סיבה חשובה נוספת, והיא לפגוש את קטריה, שגם אביה, אדון דנילו, נמצא בצינוק רוסי.

== הפקה==
הסרט צולם בשנת 2019 במצודת בלגורוד-דניסטר שבאקרמן, בביתנים של אולפן הקולנוע של אודסה, בכרמי שאבו, ליד הים לחופי הדנובה.<ref>[https://vechirniy.kyiv.ua/news/u-kyyevi-prezentuvaly-istorychnu-dramu-fortetsya-khadzhybey У Києві презентували історичну драму «Фортеця Хаджибей»]</ref>

קבוצת פעלולנים מתיאטרון הרכיבה הקוזאקי מזפוריז'יה הייתה מעורבת בהפקה והם לימדו את השחקנים לרכב על סוסים, ולהשתמש באמנויות לחימה. כוריאוגרפיה קרבית פותחה באופן אינדיבידואלי לכל דמות ספציפית. התלבושות והאביזרים סופקו על ידי אולפן הקולנוע של אלכסנדר דובז'נקה בקייב ואולפנים טורקים, כולל תלבושות של כוחות היניצ'רים, כלים, שטיחים ואביזרים כגון רובים ואקדחים. כל התלבושות של פטימה ואחמט פשה נוצרו בטורקיה.

את פאטימה גילמה הדוגמנית הטורקייה דרן טאלו. את תפקיד אביה גילם השחקן הטורקי המפורסם יורדאם אוקור. על פי התסריט, אחמט פשה ופטימה מכירים את השפה האוקראינית משום שהם גרים בשטח זה. הם מדברים זה עם זה טורקית, ואוקראינית עם האוקראינים.

== קישורים חיצוניים ==

* [http://teammy.ru/2019/04/30/11000/ המבצר האחרון של חאג'יביי – סרט טורקי-אוקראיני-גרוזיני חדש]
* [https://dumskaya.net/news/adskaya-konyunkturshchina-093130/ אולפן הקולנוע של אודסה מצלם סרט על הקוזאקים וחאג'יביי: מחצית מהכסף מטעם המדינה]
==הערות שוליים==

קטגוריה:סרטי 2020
קטגוריה:סרטי דרמה היסטורית
קטגוריה:האימפריה הרוסית בתרבות
קטגוריה:מלחמות עות'מאניות-רוסיות בתרבות
קטגוריה:סרטים תקופתיים
קטגוריה:סרטים אוקראיניים
קטגוריה:סרטי ריגול
קטגוריה:סרטי דרמה
קטגוריה:סרטי מלחמה
אנטרטיינמנט ואן

אנטרטיינמנט ואן (באנגלית: Entertainment One; ידועה גם כ-eOne) היא חברה קנדית רב-לאומית העוסקת ברכישה, הפצה והפקה של סרטים, מוזיקה וסדרות טלוויזיה. החברה, הממוקמת בטורונטו שבקנדה, היא חברת בת של הסברו שנקנתה על ידה בדצמבר 2019.<ref></ref>

== מחלקות ==
=== סרטים ===
מחלקת הסרטים של החברה כללה תחילה בעיקר רכישות סרטים להפצה בינלאומית, אך בהמשך הפנתה את משאביה להפקת סרטים מקוריים ומימונם. מחלקה זו נוסדה בשנת 2007, ורכשה את החברה Séville Pictures זמן קצר לאחר מכן.<ref></ref> בשנת 2012 הכריזה החברה על רכישת Alliance Films בסכום של 225 מיליון דולר קנדי.<ref></ref>

במאי 2015 איחדה החברה את יחידות הפקת הסרטים והמכירות הבינלאומיות ליחידה חדשה בשם eOne Features, שמטרתה הפקה ומימון שישה עד שמונה סרטים בשנה.<ref></ref>

מבין הסרטים שהפיצה החברה הסרטים ספוטלייט והספר הירוק זכו בפרס אוסקר לסרט הטוב ביותר,<ref></ref><ref></ref> והסרט 1917 הועמד לפרס זה והיה לסרט המצליח ביותר שהופץ דרך החברה בבריטניה.<ref></ref>

=== סדרות טלוויזיה ===
eOne Television היא חברת בת של Entertainment One האחראית על הפקת סדרות טלוויזיה. החברה קמה בינואר 2009 כאיחוד של מספר חברות שנרכשו על ידי Entertainment One.<ref></ref>

=== מוזיקה ===
מחלקת המוזיקה של החברה מתעסקת בהפקה, הקלטה וניהול אמנים. המחלקה החלה לפעול בשם Koch Records, ובשנת 2009 שונה שמה.<ref></ref> בבעלות החברה גם חברות התקליטים Artemis Records, דת' רואו רקורדס, ו-Dualtone Records.<ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות קנדיות
יחסי הפיליפינים–יוון

יחסי הפיליפינים–יוון הם יחסי החוץ בין הפיליפינים ויוון. שתי המדינות כוננו את היחסים הדו-צדדיים, הדיפלומטיים והמסחריים בשנת 1947.

== יחסים כלכליים ==
העיר היוונית סלוניקי פתוחה לשיפור הקשרים העסקיים עם הפיליפינים. סלוניקי הממוקמת בצפון יוון, היא המרכז הכלכלי הגדול, התעשייתי, המסחרי והפוליטי השני במדינה, ומרכז תחבורה מרכזי בדרום מזרח אירופה.<ref></ref>

== הגירה ==
על פי הסטטיסטיקה הרשמית של יוון, היו 5,000 פיליפינים ביוון בשנת 1991, שהצטמצמו ל-2,000 עד 1996. במציאות, היו הרבה יותר שוהים בלתי חוקיים.<ref></ref><ref></ref> הקהילה הפיליפינית הקימה בית ספר לילדיהם במרכז העיר אתונה.<ref></ref>

חלק גדול הן נשים (81% בשנת 1999), שבדרך כלל מוצאות עבודה כעובדות בית.<ref></ref>

בשנת 2009 היו ביוון 30,000 פיליפינים.<ref></ref>

== נציגויות דיפלומטיות ==
* יוון מחזיקה בפיליפינים שגרירות במנילה.
* הפיליפינים מחזיקה ביוון שגרירות באתונה ו-5 קונסוליות בהרקליון, פטרס, פיראוס, רודוס וסלוניקי.

== קישורים חיצוניים ==

== הערות שוליים ==
ולוציזאורוס

ולוציזאורוס (שם מדעי: Velocisaurus; משמעות השם: "זוחל/לטאה זריזה") הוא סוג של דינוזאור בן למשפחת הנואזאוריים שהתקיים באמריקה הדרומית של הקרטיקון לפני 85 מיליון שנה מזמננו. המאובנים שלו התגלו בארגנטינה, ותוארו בשנת 1991 בידי החוקר הארגנטינאי חוסה בונפרטה .

==תיאור==
דינוזאור קדום זה היה קטן יחסית באורך 1.5 מטר לרבות הזנב, היה בעל עצמות חלולות, ונחשב לסוג הקטן ביותר במשפחתו. בכף רגלו היו ארבע אצבעות והשלישית הייתה החזקה מבין כולן והנושאת העיקרית של משקלו, דבר שלא ידוע אצל אף תרופוד כולל העופות, וכנראה התאים לתנאי ריצה מהירה. הדינוזאור היה בעל דמיון קלוש לולוצירפטור ממונגוליה, אך היה בעל טפרים שטוחים יחסית וגפיים קדמיות מנוונות יותר, בדומה לגפי האבליזאוריים הקרובים לו. ייתכן שהיה מכוסה בנוצות. בונפרטה העריך שהדינוזאור הקדום היה אוכל כל ולאו דווקא צייד מאחר שהטפרים של רגליו היו שטוחים מכדי לשסע טרף בריצה תוך זינוק כמו אצל הרפטורים. מספר עצמות שנבדקו הוערכו כשבורות משבר מאמץ, דבר המצוי במחלוקת.

חלק מהחוקרים העריכו שהוולוציזאורוס השתייך למשפחה עצמאית קרובה לנואזאוריים - Velocisauridae, אך הוא משויך למשפחה והוא קרוב בעיקר למסיאקזאורוס ממדגסקר והיה בעל לסתות ארוכות מלאות שיניים חדות שפנו קדימה מעט.

==קישורים חיצוניים==

קטגוריה:בעלי חיים שתוארו ב-1991
קטגוריה:טקסונים שתוארו בידי חוסה בונפרטה
קטגוריה:נואזאוריים
קטגוריה:דינוזאורים שחיו בקרטיקון עליון באמריקה הדרומית
שובוזאורוס

שובוזאורוס (שם מדעי: Shuvosaurus; מילולית: "לטאת שובו") הוא סוג של ארכוזאור נכחד שחי בסוף הטריאס באמריקה הצפונית והשתייך למשפחת השובוזאוריים, לצד האפיגיה והסילוסוכוס. למרות דמיונו לדינוזאור לא היה קרוב אליהם ביולוגית והוא השתייך לקבוצה פסאודוסוכיה, בה כלולים גם התנינאים המודרניים. עם זאת הוא היה קטן וזריז יותר וכנראה היה אוכל כל.

הזוחל הקדום תואר ב-1993 בידי החוקר ההודי סנקאר צ'אטרג'י , לאחר שבנו שובו גילה את המאובנים שלו בדרום-מערב טקסס במשך שנות ה-90 ועל שמו היצור קרוי. הסוג כלל מין אחד - Shuvosaurus inexpectatus. ממצאים נוספים שלו התגלו באריזונה, טקסס וניו מקסיקו.

זוחל קדום זה היה בעל אגן שאיפשר לו לעמוד זקוף והוא היה בעל מקור חסר שיניים שהזכיר את לסת האורניתומימיים. בשל כך כמה חוקרים העריכו שהיה תרופוד קטן וזריז. עם זאת מחקר של זוחל דומה בשם אפיגיה ותוארו ב-2006 ומהם נראה שלא היה באמת דינוזאור אלא קרוב לתנינים הדומה לפופוזאורוס. הדמיון ביניהם נבע מאבולוציה מתכנסת עקב התאמתם לחיים יבשתיים, במישורים והגבעות של טקסס הקדומה.

==קישורים חיצוניים==

קטגוריה:שובוזאוריים
קטגוריה:בעלי חיים שחיו בטריאס עליון באמריקה הצפונית
פורטוגל. דה מאן

פורטוגל. דה מאן (באנגלית: Portugal. The Man) היא להקת רוק אמריקאית שהוקמה ב-2004 בעיר ואסילה שבאלסקה. מוקד הפעילות העיקרי של הלהקה הוא כיום בפורטלנד, אורגון. חברי הלהקה כוללים כיום את ג'ון בולדווין גורלי, זאק קארות'רס, קייל אוקווין, ג'ייסון סכריסט, אריק האוק וזואי מאנוויל.

ב-28 בינואר 2018 זכתה הלהקה בפרס אמי בקטגוריה "Best Pop Duo/Group Performance" על הלהיט הגדול ביותר של הלהקה "Feel It Still".

== חברי הלהקה ==
פורטוגל. דה מאן, 2020
פורטוגל. דה מאן, 2016
=== חברי הלהקה בהווה ===
* ג'ון בולדווין גורלי - שירה, גיטרה, אורגן, סינתיסייזר, מכונת תופים, גיטרת בס (2004–הווה)
* זאק סקוט קארות'רס - גיטרת בס, כלי הקשה, שירה (2004–הווה)
* קייל או'קווין - קלידים, סינתיסייזר, אורגן, גיטרה, שירה (2007, 2012–הווה)
* אריק הוק - גיטרה, שירה (2015 – הווה)
* ג'ייסון סכריסט - תופים (2005–2008, 2009–2011, 2016-הווה)
* זואי מאנוויל - שירה, כלי הקשה (2008-הווה)

=== חברים לשעבר ===
* ניק קליין - גיטרה (2004–2005)
* ווסלי האברד - מקלדות (2004–2006)
* הארווי טאמבלסון - מקצבים (2004–2005)
* גארט לונספורד - תופים (2008–2009)
* קיין ריטצ'וט - תופים, כלי הקשה, שירה (2012–2016)
* ראיין שכנים - קלידים, דידג'רידו, סינתיסייזרים, שירה (2008–2012)
* נוח גרש - גיטרה, שירה, כלי הקשה (2011–2013)

== דיסקוגרפיה ==
=== אלבומי אולפן ===
* (2006)
* Church Mouth (2007)
* Censored Colors (2008)
* The Satanic Satanist (2009)
* American Ghetto (2010)
* In the Mountain in the Cloud (2011)
* Evil Friends (2013)
* Woodstock (2017)

=== סינגלים ===
* "My Mind" / "Seventeen" (2007)
* "People Say" (2009)
* "Lovers in Love" (2009)
* "Got It All (This Can't Be Living Now)" (2011)
* "So American" (2011)
* "Evil Friends" (2013)
* "Atomic Man" (2013)
* "Purple, Yellow, Red and Blue" (2013)
* "Modern Jesus" (2013)
* "Endangered Song (Sumatran Tiger)" (2014)
* "Noise Pollution" (2016)
* "Feel It Still" (2017)
* "Rich Friends" (2017)

== קישורים חיצוניים ==

* 

קטגוריה:להקות אמריקאיות
קטגוריה:להקות שהוקמו בשנת 2004
אלן קנדי

אלן קנדי (באנגלית: Alan Kennedy; נולד ב-31 באוגוסט 1954) הוא כדורגלן עבר אנגלי, ששיחק בעמדת המגן השמאלי. כבש את שער הניצחון עבור ליברפול בגמר גביע אירופה לאלופות ב-1981.

==ביוגרפיה==
קנדי נולד ב-31 באוגוסט 1954 באנגליה. את הקריירה הוא התחיל בניוקאסל יונייטד בגיל 18, והגיעה עימה עד לגמר הגביע האנגלי ב-1974, אותו הפסידה לליברפול. כמגן שמאלי עבר קנדי לליברפול ב-1978 תמורת סכום של 330 אלף לירות שטרלינג, סכום שיא בריטי לאותה העת.

הוא כבש בגמר הגביע נגד וסטהאם יונייטד ב-1981, וליברפול ניצחה במשחק חוזר לאחר 1–1. שנתיים אחר כך קנדי כבש פעם נוספת בגמר הגביע, הפעם נגד מנצ'סטר יונייטד, וקבוצתו המשיכה לניצחון בתוספת הזמן. בנוסף לכך היה שותף לשתי זכיות נוספות שלה בגביע בשנים 1982 ו-1984. לקנדי היה חלק עיקרי בהכרעת שני משחקי הגמר של גביע אירופה לאלופות שליברפול זכתה בשנות ה-80 של המאה ה-20. בגמר של 1981 נגד ריאל מדריד כבש את שער היחידי במשחק בדקה ה-82', ובגמר ב-1984 כבש את הפנדל המכריע נגד רומא בדו-קרב בעיטות עונשין. בשנת 1986 הוא עזב את ליברפול כשהוא זוכה עימה ב-5 תוארי אליפות, 4 גביעים ופעמיים בגביע אירופה לאלופות.

אחרי התקופה בליברפול עבר קנדי לסנדרלנד. לאחר תקופה קצרה בה שיחק במועדונים מהרמה הנמוכה עד סיום הקריירה. קנדי הופיע בתחנת הטלוויזיה Sky Sports ובעוד כמה אחרות. בנוסף לכך הוא עובד באתר הרשמי של ליברפול והוא מנהל בית ספר לכדורגל.

==תארים==
;ניוקאסל יונייטד
*גביע טקסקו: 1974
;ליברפול
*אליפות אנגליה (5): 1978/79, 1979/80, 1981/82, 1982/83, 1983/84
*גביע ה-FA (4): 1981, 1982, 1983, 1984
*מגן הקהילה (3): 1979, 1980, 1982
*גביע אירופה לאלופות (2): 1980/81, 1983/84

==קישורים חיצוניים==

קטגוריה:כדורגלני ליברפול
קטגוריה:כדורגלני נבחרת אנגליה
קטגוריה:כדורגלני ניוקאסל יונייטד
קטגוריה:אנגלים שנולדו ב-1954
אומדנוזאורוס

איור של שני פרטים של אומדנוזאורוס
אומדנוזאורוס (שם מדעי: Ohmdenosaurus; מילולית: "לטאת אומדן ") הוא סוג של דינוזאור מקבוצת הזאורופודים אשר חי בתחילת היורה באירופה. לצד הטזואודוזאורוס (Tazoudasaurus) היה מראשוני הזאורופודים שחיו באירופה ובכלל בחצי הכדור הצפוני.

== מאפיינים ==
האומדנוזאורוס היה זאורופוד פרימיטיבי יחסית, קרוב לברפזאורוס והרואטוזאורוס והשתייך לקבוצה הגדולה גרוויזאוריה, הכוללת את מרבית הזאורופודים. הדינוזאור היה קטן ביחס לזאורופוד ולפי הערכות הגיע לאורך של 4 או של 6.7 מטרים ומשקל של 1.3 טון בקירוב. כמה מהחוקרים סוברים שהוא חי על איים קדומים ועבר גמדיות איים, אך הדבר לא הוכח. היה לו צוואר קצר וגפיים ארוכות וכבדות שתמכו במשקלו. הוא ניזון בעיקר מעלי צמחים כמו ציקסאים, אראוקריים ופודוקרפיים.

דינוזאור זה התגלה ב-1970 בחפירות בבאדן-וירטמברג באזור השייך כיום לבוהמיה, גרמניה והוא ידוע בעיקר משוקה גדולה ומעצמות שורש רגל גדולות. תחילה שייכו אותם לממצאי פליוזאור קדום, אך בהמשך התברר שהיה יצור יבשתי. הוא הוגדר למדע ב-1978 בידי החוקר הגרמני רופרט ויילד (Rupert Wild), על שם העיר אומדן שלידה התגלה.

==קישורים חיצוניים==

קטגוריה:זאורופודה
קטגוריה:דינוזאורים שחיו ביורה תחתון באירופה
קטגוריה:מאובני טקסונים שתוארו ב-1978
קטגוריה:גרמניה: מאובנים
אורניתומימואידס

אורניתומימואידס (שם מדעי: Ornithomimoides; מילולית: "מחקה אורניתומימוס") הוא סוג של דינוזאור תרופוד ממשפחת האבליזאוריים אשר חי בהודו של סוף הקרטיקון בגיל המאסטריכט לפני 70 עד 66 מיליון שנה. הוא סווג ב-1933 בידי החוקר הגרמני פרידריך פון הינה . כיום רואים בסוג טקסון מוטל בספק. את שמו קיבל עקב הדמיון לדינוזאור אורניתומימי.

דינוזאור זה היה בעל ממצאים בודדים והוא הכיל שני מינים: O. barasimlensis, אשר ידוע מחמש חוליות גב ו-O. mobilis, אשר ידוע מארבע חוליות קטנות יותר, שניהם התגלו באותו אזור ליד ג'אבלפור, מאדהיה פרדש שבצפון הודו.

אם היה זה דינוזאור תקף הוא היה קרוב לקרנוטאורוס ולאבליזאורוס, ולפי השוואה של החוליות הגיע לאורך של 6.2 עד 9 מטרים והיה טורף-על מרשים באזור חיותו שניזון כנראה מדינוזאורים אחרים, שאר זוחלים או מנבלות. עם זאת הוא נכחד לפני 66 מיליון שנה בהכחדת הקרטיקון הגדולה לצד שאר הדינוזאורים.

==קישורים חיצוניים==

קטגוריה:אבליזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:טקסונים שנויים במחלוקת
לנסקי (סרט)

לנסקי (באנגלית: Lansky) הוא סרט דרמה ביוגרפי אמריקאי משנת 2021 שעוסק בגנגסטר האמריקאי המפורסם מאיר לנסקי, אותו כתב וביים איתן רוקאווי. בסרט מככבים הארווי קייטל, סם וורת'ינגטון, אנה-סופיה רוב, ג'קי קרוז, ג'ון מגארו, דייוויד קייד, דייוויד ג'יימס אליוט, אלון אבוטבול ומינקה קלי. 

הסרט יצא לאקרנים בבתי קולנוע נבחרים ב-25 ביוני 2021. 

==עלילה==
כאשר מאייר לנסקי המזדקן נחקר בפעם האחרונה על ידי הFBI, שחושד שהוא החביא מיליוני דולרים במשך כחצי מאה, הגנגסטר בדימוס מסתובב חושף את האמת הבלתי מסופרת על חייו כבוס הידוע לשמצה של "רצח בע"מ" וארגון הפשע הלאומי.

== צוות השחקנים ==
* הארווי קייטל בתפקיד מאיר לנסקי
** ג'ון מגארו בתפקיד מאיר לנסקי הצעיר
* סם וורת'ינגטון בתפקיד דייוויד סטון
* אנה-סופיה רוב בתפקיד אן לנסקי
* ג'קי קרוז בתפקיד דפנה
* דייוויד קייד בתפקיד בן סיגל
* דייוויד ג'יימס אליוט בתפקיד פרנק ריברס
* אלון אבוטבול בתפקיד יורם אלרואי
* מינקה קלי בתפקיד מורין
* שיין מקריי בתפקיד צ'רלי לוצ'יאנו
* ג'יימס מוזס בלק בתפקיד אר.ג'יי קמפבל
* קלאודיו בלנטה בתפקיד ג'ו בוננו
* דני א. אביכזר בתפקיד גרג קונץ

== הפקה ==
במאי 2019 פורסם כי הארווי קייטל, סם וורת'ינגטון, אמורי כהן ואוסטין סטוול הצטרפו לצוות השחקנים, כאשר אלכסנדרה דדריו וטוני דנזה היו במשא ומתן להצטרף להפקה של איתן רוקאווי אשר ביים וכתב את התסריט.<ref></ref> בפברואר 2020 הוכרז כי אנה-סופיה רוב, ג'קי קרוז, ג'ון מגארו, דייוויד קייד, דייוויד ג'יימס אליוט, אלון אבוטבול ומינקה קלי הצטרפו לצוות השחקנים של הסרט. עוד פורסם כי כהן, סטאוול, דדריו ודנזה לא ישתתפו בסרט.<ref></ref>

הצילומים החלו בפברואר 2020.<ref></ref>

במאי 2021 רכשה חברת "Vertical Entertainment" את הזכויות להפצת הסרט. הסרט יצא ב-25 ביוני 2021.

==קישורים חיצוניים==

* 

== הערות שוליים ==

קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
יגואר C-XF

יגואר C-XF (באנגלית: Jaguar C-XF) היא מכונית קונספט בתצורה מכונית סלון מתוצרת יצרנית רכבי היוקרה יגואר, אשר הוצגה בשנת 2007. 

ה"יגואר C-XF" מציג את כיוון העיצוב החדש של המותג בעתיד.

==ממאפייני "יגואר C-XF"==
* "יגואר C-XF" הוצגה לראשונה בתערוכת המכוניות הבינלאומית של גרמניה הנערכת פרנקפורט ("International Motor Show Germany" ) בסתיו 2007.
* דגם "יגואר C-XF" הוצגה בתערוכת הרכב של דטרויט בשנת 2007 עם גרסת ההפקה של הדגם שהוכרזה בסתיו 2007 בתערוכת פרנקפורט.
* 4 דלתות.
* 5 נוסעים.
* מנוע: מנוע קדמי, מנוע בנזין, הנעה אחורית, מגדש טורבו.
* ה"יגואר C-XF" מציג גם כמה טכנולוגיות חדשות, כולל טכנולוגיה שנקראת JaguarSense המאפשרת להפעיל פונקציות מסוימות בתא הנהג עם תנועת יד במקום בלחיצת כפתור.
* פנים הרכב מואר בתאורה מתקדמת המאירה את תא הנוסעים בכחול חשמלי בעת התנעת הרכב.
* בדגם "יגואר C-XF" הותקנה מערכת שמע מתוצרת Bowers & Wilkins .

== גלריה ==
<gallery mode="packed" heights="150">
קובץ:Cxf jag-1.JPG | "יגואר C-XF" 
קובץ:Cxf jag-2.JPG | "יגואר C-XF" 
קובץ:Jaguar XF.jpg | "יגואר C-XF" 
</gallery>

==ראו גם==
* יגואר (יצרן רכב)
* יגואר XK140
* יגואר XK150
* ברטונה פיראנה
* יגואר R-D6 

==קישורים חיצוניים==

* 

==הערות שוליים==

C-XF
קטגוריה:מכוניות סלון
קטגוריה:דגמי מכוניות שהושקו ב-2007
קטגוריה:מכוניות בריטיות
הצלב השביעי (סרט)

הצלב השביעי (באנגלית: The Seventh Cross) הוא סרט דרמה אמריקאי משנת 1944 בבימויו של פרד זינמן, עם ספנסר טרייסי, יום קרונין וג'סיקה טנדי בתפקידים הראשיים.

התסריט מבוסס על הרומן הצלב השביעי של הסופרת הגרמניה אנה זגרס (1939). זה אחד הסרטים הבודדים שהופקו בתקופת מלחמת העולם השנייה ועסקו במחנות הריכוז ובמשטר הדיקטטורי בגרמניה הנאצית.

זה הסרט הראשון בו הופיעו ביחד יום קרונין ואשתו ג'סיקה טנדי.

יום קרונין היה מועמד לפרס אוסקר לשחקן המשנה הטוב ביותר.

==תקציר העלילה==
בסתיו 1936 בורחים שבעה אסירים ממחנה הריכוז וסטהופן (שם פיקטיבי). הבריחה מתגלה כעבור זמן קצר. מפקד המחנה מכין שבעה צלבים שעליהם בכוונתו לצלוב את כל השבעה לעיני האסירים. בין השבעה נמצאים ג'ורג' הייסלר (ספנסר טרייסי) וארנסט ואלאו (ריי קולינס). הייסלר וואלאו נפרדים זה מזה וואלאו נתפס ומוקע על הצלב במחנה. הוא מת ונשמתו עולה לשמים ומכאן הוא ממשיך לספר על התפתחות העלילה.

הייסלר נמלט מהמחפשים וכלביהם ומטרתו להגיע לכתובת של חבר אנטי נאצי במיינץ. במיינץ הוא מגיע לבית חברתו לשעבר, נלי (קארן ורנה) ומבקש עזרה, אך היא אומרת לו שהיא נשואה ושיסתלק מהר אחרת תקרא לגסטפו. מסתבר שהחבר נעצר על ידי הגסטפו. הוא יוצא לרחוב ומתבונן עם כל האנשים איך הגסטפו עורך מרדף על הגגות אחרי נמלט נוסף - האקרובט ארנסט בלאני (ג'ורג' סוזן) שלבסוף מתאבד בקפיצה מהגג.

הייסלר נכנס לחנות בגדים של מאדאם מנלי (אגנס מורהד) ומבקש בשם מנלי לקחת את הבגדים שהזמין. היא מבחינה מיד במצבו, מציידת אותו בבגדים ובכסף ומפנה אותו לרופא יהודי, ד"ר לבנשטיין (סטפן גריי) שמטפל בידו שנפצעה בעת מנוסתו. ולא מדווח על כך לשלטונות.

הוא נזכר בידידו, פול רודר (יום קרונין) ומגיע לדירתו בה הוא מתגורר עם אשתו ליזל (ג'סיקה טנדי) ושני ילדיו. פול מרוצה מהשלטון ששיפר את מצב העובדים וכאשר הייסלר מגלה לו שהוא אסיר נמלט, הוא מבקש ממנו לעזוב, אבל מיד נמלך בדעתו ומחליט לעזור לו.

פול יוצר קשר עם המחתרת האנטי נאצית ובעזרת חבר מבית החרושת שהוא עובד, הוא מוצא לו מקום מסתור בפונדק. ביינתים הוא נעצר על ידי הגסטפו על ידי השוערת (הלנה וייגל) שדווחה על אדם זר שהתארח אצלו ולאחר חקירה ארוכה הוא משוחרר. בפונדק עובדת טוני (סיגה האסו) שמזהה אותו מתמונה שמפורסמת בעיתון בתוך מודעה שמכריזה על פרס 5,000 מרק על מי שימסור עליו מידע שיביא לתפיסתו.

טוני עוזרת לו ומתאהבת בו לזמן קצר. בינתיים הוא מקבל מהמחתרת כסף וכרטיס נסיעה באנייה להולנד. הוא אומר לה כי התעודד באמונתו באדם כשראה בכל הרוע מסביב גם אנשים טובים שעזרו לו וסיכנו את עצמם.

בסוף רואים את האוניה בדרך להולנד וגם את הצלב השביעי "שממתין" לו במחנה.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ספנסר טרייסי
|ג'ורג' הייסלר
|
|-
|יום קרונין
|פול רודר
|
|-
|ג'סיקה טנדי
|ליזל רדר
|אשתו של פול
|-
|אגנס מורהד
|מאדאם מנלי
|בעלת חנות בגדים
|-
|ריי קולינס
|ארנסט ואלאו
|אסיר נמלט/מספר
|-
|קארן ורנה
|לני
|חברה לשעבר של הייסלר
|-
|סטפן גריי
|ד"ר לבנשטיין
|רופא יהודי
|-
|סיגנה האסו
|טוני
|עובדת בפונדק
|-
|}

==קישורים חיצוניים==

* [https://www.youtube.com/watch?v=_jOC1SUVF7U קדימון לצלב השביעי], באתר יוטיוב
* [https://www.tcm.com/tcmdb/title/3061/the-seventh-cross#overview הצלב השביעי], באתר TCM

קטגוריה:סרטי 1944
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי מטרו גולדווין מאייר
קטגוריה:סרטי דרמה אמריקאיים
קטגוריה:סרטי מלחמת העולם השנייה
קטגוריה:סרטי ספנסר טרייסי
בבט קול

בבט קול (באנגלית: Babette Cole; 10 בספטמבר 1949 – 15 בינואר 2017) הייתה סופרת ילדים ומאיירת בריטית.

==ביוגרפיה==
בבט קול נולדה בג'רזי ולמדה באוניברסיטה לאמנויות בקנט.

היא עבדה עם הטלוויזיה של BBC במספר תוכניות ילדים. סרפה שהיא כתבה Doctor Dog היה בסיס ליצירת סדרת הנפשה לילדים. בסך הכל היא יצרה כ-150 ספרי ילדים מאויירים.

ספרים של בבט קול זכו במספר פרסים:
* Nungu and the Hippopotamus (1980) – ספר מאוייר של השנה, ספר ילדים של השנה מאיגוד לימודי ילדים של ארצות הברית
* The Wind in the Willows Pop-Up Book (1983) – פרס ספריית ניו יורק
* Princess Smartypants (1986) – פרס איגוד הספריות הבריטי
* Prince Cinders (1987) – פרס איגוד הספריות הבריטי
* Drop Dead (1996) – פרס "קורט משלר"

==קישורים חיצוניים==
* 

* [http://www.isfdb.org/cgi-bin/ea.cgi?31184 ספריה של בבט קול]
* 

קטגוריה:סופרות ילדים ונוער בריטיות
קטגוריה:מאיירות בריטיות
קטגוריה:בריטיות שנולדו ב-1949
קטגוריה:בריטים שנולדו ב-1949
קטגוריה:בריטיות שנפטרו ב-2017
קטגוריה:בריטים שנפטרו ב-2017
רב חגא

רב חגא (בתלמוד הירושלמי: רבי חגי או רבי חגיי) היה אמורא בבלי וארצישראלי בדור השלישי.
==חייו==
נולד בבבל, שם למד בעיקר מפי רב הונא אך גם מפי עולא, והיה חברו של רב נחמן. לאחר מכן עלה לארץ ישראל, שבה למד מפי חכמי הדור הראשון השני, בהם רבי יהושע בן לוי מנחם, רבי אבהו, רבי יאשיה, רבי אבא בר זבדא, רבי פדת, רבי יוסה (כנראה הכוונה לרבי יוסי בר חנינא), רבי שמואל בר נחמני, רבי שמואל בר יצחק ורבי יצחק.

בארץ ישראל זכה למעמד גבוה בין החכמים, ופעמים רבות היה פותח ראשון את הלימוד. מאמריו הגיעו עד לבבל.

בין תלמידיו היה כנראה רבי יעקב איש כפר נבוריא, וכאשר האחרון שגה בהוראתו, זימנו רב חגא לקבל מלקות. כמו כן, קיבל מפיו רבי מנא. חברו היה רבי שמואל קפודקיא.

כשנפטר רב הונא, הועלה ארונו לארץ ישראל וחיפשו מי שיסכים להיכנס לקוברו במערת רבי חייא ובניו. רב חגא הסכים, בשל היכרותו העמוקה עם גדלותו של רב הונא. כשהכניס את הארון למערה, ראה רב חגא עמוד של אש בתוך המערה, ונבהל. הוא זקף את הארון ויצא. לפי המסופר בתלמוד הירושלמי, רב חגא היה אז בן שמונים שנה, ובחרו בו להכניס את רב הונא לקבורה, משום שחששו שמי שייכנס למערת רבי חייא ימות, ורב חגא היה מבוגר דיו. לפני שנכנס למערה, קשרו חבל לרגלו, שאם ימות יוכלו למשוך אותו החוצה. כשכר על שהתעסק בקבורת רב הונא, זכה לאריכות ימים שהכפילו לו את שנותיו.

==לקריאה נוספת==
* 

==קישורים חיצוניים==
* . בערך ישנו בלבול בינו לבין רבי חגי השני.

==הערות שוליים==

קטגוריה:הדור השלישי לאמוראי בבל
קטגוריה:הדור השלישי לאמוראי ארץ ישראל
קטגוריה:עולים מבבל לארץ ישראל בעת העתיקה
יחסי איטליה–פינלנד

יחסי איטליה–פינלנד הם יחסי החוץ בין פינלנד לאיטליה.

== סקירה כללית ==
שתי המדינות כוננו יחסים דיפלומטיים ב-6 בספטמבר 1919. במהלך מלחמת העולם השנייה היו שתי המדינות חלק ממדינות הציר ולחמו לצד גרמניה הנאצית. שתי המדינות חברות מלאות במועצת אירופה, נאט"ו, הארגון לביטחון ולשיתוף פעולה באירופה והאיחוד האירופי.

== ביקורים רמי דרג ==
בשנת 2002 ביקר ראש ממשלת איטליה, מריו מונטי, בהלסינקי לפגישות עם יורקי קאטאינן, ראש ממשלת פינלנד.<ref>https://www.ft.com/content/308fd8ee-d919-33c9-b8ef-0705fdc981c5</ref>

== נציגויות דיפלומטיות ==
* פינלנד מחזיקה באיטליה שגרירות ברומא.
* איטליה מחזיקה בפינלנד שגרירות בהלסינקי.

== הערות שוליים ==
רכס אייזנהאואר

רכס אייזנהאואר (באנגלית: Eisenhower Range) הוא רכס הרים בארץ ויקטוריה שביבשת אנטארקטיקה. הוא נקרא על שם הנשיא ה-34 של ארצות הברית דווייט אייזנהאואר.

אורכו של הרכס הוא כ-72 קילומטר. הנקודה הגבוהה ביותר בו מתנשאת לגובה של 3,070 מטר. נמצאים בו הר בקסטר (2,430 מטר) והר ננסן (2,740 מטר).

הרכס מופה באופן מפורט על ידי הסקר הגאולוגי של ארצות הברית על בסיס סיורים וכן צילומי אוויר שנערכו על ידי צי ארצות הברית בשנים 1955-1963. שמו ניתן לו על ידי הוועדה המייעצת לשמות אנטארקטיים של ארצות הברית. הוועדה בחרה את השם מאחר שאייזנהאואר היה הנשיא ב-1954, כאשר החל מבצע דיפ פריז האמריקאי לחקר אנטארקטיקה.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:4378 רכס אייזנהאואר], באתר הסקר הגאולוגי של ארצות הברית

אייזנהאואר
קטגוריה:הנצחת דווייט אייזנהאואר
קטגוריה:אתרים גאוגרפיים המנציחים את נשיאי ארצות הברית
תומאס מוסגרב ג'וי

תומאס מוסגרב ג'וי (באנגלית: Thomas Musgrave Joy; 9 ביולי 1812 – 7 באפריל 1866) היה צייר דיוקנאות בריטי, שצייר אישים מבית המלכות.

== קורות חייו ==
ג'וי נולד ב-9 ביולי 1812 בבוטון מונצ'לסי, שם אביו היה הכומר. הוריו, תומאס וסוזנה, לא היו מעוניינים בבחירת הקריירה שלו אך הוא הורשה לעזוב את קנט כדי ללמוד אצל סמואל דרומונד בלונדון. בשנת 1831 הציג בהאקדמיה המלכותית לאמנויות.

גלריות מקמנוס בדנדי מציגות עדיין את היצירה המשמעותית של ג'וי – הדיוקן של גרייס דרלינג ואת אביה ויליאם, שהפכו לגיבורים ויקטוריאניים לאחר שהצילו מלחים מאונייה במצוקה. ג'וי גם צייר יצירה נוספת של שרידי האונייה עבור פטרונו לורד פנמור שמוצג באותן גלריות בדנדי. פנמור היה נדיב עם האמן, עודד אותו לבקר באירופה<ref>Fagence Cooper, Suzanne (2004). "Joy, Thomas Musgrave". Oxford Dictionary of National Biography</ref> ושילם עבור ג'ון פיליפ שהפך לתלמידו לזמן קצר בשנת 1836.<ref>Stirton, Paul (2009) [2004]. "Phillip, John". Oxford Dictionary of National Biography (online ed.). Oxford University Press.</ref>

ג'וי התחתן עם אליזה רודה ספראט בשנת 1839 וכעבור שנתיים קיבל הכרה מלכותית כאמן מבוסס.<ref></ref> הזוג הנשוי התגורר ברחוב פיצרוי 8 בקהילת סנט פנקראס הלונדונית. הוא צייר את כלבי המלכה כמו גם את הנסיך מוויילס, הדוכס מקיימברידג' והנסיכה המלכותית. ציורים אלה נמצאים באוסף המלכותי.<ref></ref>

ג'וי היה מבוקש כצייר פורטרטים והוא יצר ציורים של הגנרל סר צ'ארלס ג'יימס נאפיי שכבש שטחים בניצחונות צבאיים באזור פקיסטן. ציור קבוצתי גדול שהוצג בשנת 1864 מתעד אנשים חשובים ומכובדים לפני מרוץ סוסים.

ההרגלים של ג'וי של עבודת יתר הובילו להתקף של ברונכיט שהביא למותו בשנת 1866.

באותה שנה הציגה בתו הבכורה בת השמונה עשרה, מרי אליזה הייויס, את הציור הראשון שלה באקדמיה המלכותית.<ref>Connolly, Margaret (2004). "Haweis, Mary Eliza". Oxford Dictionary of National Biography (online ed.). Oxford University Press</ref>

== מורשתו ==
ג'וי הציג באופן קבוע לאורך כל הקריירה שלו באגודת האמנים הבריטים ובמוסד הבריטי. מלבד הציורים בדנדי יש לו גם מספר עבודות באוספים ציבוריים כולל מוזיאון ויקטוריה ואלברט.

== גלריה ==
<gallery mode="packed" heights="190">
File:Grace Darling Thomas Musgrave Joy.jpg | גרייס דרלינג, דיוקן
File:Thomas Musgrave Joy (1812-1866) - James Wardrop (1782–1869), Surgeon - PG 1113 - National Galleries of Scotland.jpg | ג'יימס ודרופ, מנתח
File:Thomas Musgrove Joy (1812-66) - Victoria, Princess Royal, with Albert Edward, Prince of Wales - RCIN 400805 - Royal Collection.jpg | הנסיכים ויקטוריה ואלברט
File:Thomas Musgrove Joy (1812-66) - Chico - RCIN 405257 - Royal Collection.jpg | צ'יקו
File:Grace Darling Forfarshire Thomas Musgrave Joy.jpg | גרייס דרלינג ואביה מצילים אוניה טרופה
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1812
קטגוריה:בריטים שנפטרו ב-1866
יא עואזל פלפלו

"יַא עַוַאזֶל פַלְפֶלוּ" (בערבית: "يا عواذل فلفلوا"; בתעתיק: "יא עַוַאדִ'ל פלפלוא") הוא שיר ערבי ידוע, אחד השירים המזוהים ביותר עם הזמר הסורי-מצרי פריד אל-אטרש. את מילות השיר כתב אַבּוּ אֶ־סַעוּד אֶל־אֶבְּיָארִי והלחין אותו פריד אל-אטרש.

השיר הוא שיר אהבה. כמו בשירים רבים אחרים בשפה הערבית, הפנייה לאהובה היא בלשון זכר, וזאת מטעמי צניעות. הפזמון הוא כשם השיר "יא עואזל פלפלו" ופירושו "הו, המקנאים, תתפוצצו!". עואד'ל בערבית ספרותית, או עואזל, בערבית מצרית מדוברת, הם אנשים הנוזפים ומוכיחים.

== בישראל ==
השיר פרץ לתודעה הישראלית בשנות השבעים לאחר שההרכב "הגשש החיוור" ביצעו מערכון ובו פרודיה המבוססת על השיר, לצד השחקנית תיקי דיין<ref></ref>. המערכון, אשר נקרא באופן שגוי "יא עווז אל פלפילו", נחשב לאחד המפורסמים ביותר של ההרכב.

מאז זכה השיר לגרסאות רבות בישראל, בהם של אייל גולן<ref></ref> שרית חדד<ref></ref>, עמיר בניון, זוהר ארגוב, חיים משה, איציק קלה, שי צברי, משה גיאת, נסרין קדרי לצד תזמורת ירושלים מזרח ומערב, ריימונד אבוקסיס עם תזמורת פירקת אלנור<ref></ref>, שריף ואדווה עומר עם תזמורת ירושלים מזרח ומערב וכן תזמורת נצרת למוזיקה ערבית.

הפיוט "מול אלי וגודלו" מאת נסים בן יצחק הלוי מושר בלחן זהה לשל יא עואזל פלפלו. ביצועים ידועים של פיוט זה מתבצעים בין היתר על ידי יעקב שוואקי, דניאל זמיר, יחיאל נהרי, יובל טייב, איציק אשל ויניב בן משיח, משה חבושה וכן בניה ברבי ומני כהן בשיתוף התזמורת האנדלוסית הישראלית אשדוד.

== השיר ==
{| class="wikitable"
|+
!בערבית
!תעתיק
!בעברית
|-
|ما قال لي وقلت له ومال لي وملت له
|מַא קַאל לִי וּקֻלְתֶ לֹה, וּמַאל לִי וּמִלְתֶ לֹה
|הוא אמר לי ואמרתי לו, הוא פנה אלי ופניתי אליו
|-
|وجاني ورحت له يا عواذل فلفلوا
|וּגַאנִי וּרֻחְתֶ לֹה, יא עואד'ל פלפלוא
|הוא בא אלי והלכתי אליו, הו המקנאים, תתפוצצו
|-
|قالوا لي كلام وقالوا له كلام
|קַאלוּא לִי כַּלַאם, וּקַאלוּא לֹה כַּלַאם
|אמרו לי דברים ואמרו לו דברים
|-
|وكان بيني وبينه خصام
|וּכַּאן בֵּינִי וּבֵּינׂה חִ'צַאם
|והייתה ביני ובינו מריבה
|-
|كلامهم زاد غرامي غرام
|כַּלַאמְהֹם זַאד עַ'רַאמִי עַ'רַאם
|הדברים שלהם הגבירו את אהבתי העזה
|-
|وفاض به الشوق بعث لي سلام
|וּפַאצ' בּׂה אֶלשּוֹק בַּעַת' לִי סַלַאם
|וגעגועיו גאו, הוא דרש בשלומי
|-
|وسلامه فرحت له وقابلني ضحكت له
|וּסַלַאמׂה פְרִחְתֶ לֹה וּקַאבַּלְנִי צְ'חֶכְּתֶ לֹה
|שמחתי לדרישת השלום שלו, וכשפגש אותי צחקתי לו
|-
|وقال لي وقلت له وجاني ورحت له
|וּקַאל לִי וּקֻלְתֶ לֹה, וּגַאנִי וּרֻחְתֶ לֹה
|ואמר לי ואמרתי לו, הוא בא אלי והלכתי אליו
|-
|يا يا عواذل فلفلوا
|יא יא עואד'ל פלפלוא
|הו, הו, המקנאים, תתפוצצו!
|-
|في قربه يزيد حنيني إليه
|פִי קֻרְבֹּה יְזִיד חַנִינִי אִלֵיה
|עם קרבתו גְּדֵלָה תשוקתי אליו
|-
|وهوّ بعيد يا خوفي عليه
|וּהֻוַּ בְּעִיד יַא ח'וֹפִי עַלֵיה
|כשהוא רחוק, אני חושש לו
|-
|أخاف للنّاس يحبّوا عينيه
|אַחַ'אף לַלנַּאס יְחִבּוּא עֵינֵיה
|אני חושש שהאנשים יתאהבו בעיניו
|-
|ويتمنّوا يبوسوا إيديه
|וּיִתְמַנּוּא יְבּוּסוּא אִידֵיה
|וייחלו לנשק את ידיו
|-
|في إيديه كلّ الهنا وعينيه هيّ المنا
|פִי אִידֵיה כֻּלִּ אלְהַנַא וּעֵינֵיה הִיַּ אלְמֻנַא
|בידיו כל הברכה ועיניו הן התקווה
|-
|وحلف لي بحبّنا وأنا برضه حلفت له
|וּחְלֶף לִי בְּחֻבְּנַא וּאַנַא בַּרְצ'ֹה חְלִפְתִ לֹה
|הוא נשבע לי באהבתנו, ואני גם נשבעתי לו
|-
|يا يا عواذل فلفلوا
|יא עואד'ל פלפלוא
|הו מקנאים, תתפוצצו!
|}

== קישורים חיצוניים ==
* 

== הערות שוליים ==

קטגוריה:שירים בערבית
קטגוריה:שירי אהבה
דגל אומת נאוואחו

הדגל הרשמי של אומת נאוואחו, נקבע רשמית ב־21 במאי 1968. אומת נאוואחו היא שמורת אינדיאנים, טריטוריה חצי-אוטונומית המנוהלת בידי אינדיאנים ונמצאת בדרום-מערב ארצות הברית, בשטח גבול מדינות "ארבע הפינות", בין אריזונה, ניו מקסיקו, יוטה וקולורדו<ref name="k12"></ref>.

הדגל עוצב על ידי ג'יי ר'דגרוט, סטודנט מניו מקסיקו לאחר שהדגל שהציע ניצח בתחרות בה נרשמו כ-140 הצעות לדגלים שונים.

הדגל משלב אלמנטים של חותם השבט שאומץ על ידי אנשי השבט מספר שנים קודם לכן: שדה נרחב ובו ארבעה הרים "קדושים" שצבועים שחור, לבן, טורקיז וצהוב, צבעים רווחים במיתוס היצירה של הנאוואחו; הרים המקיפים את האלמנט המרכזי של הדגל; מפה של אומת נאוואחו עם עיגול לבן במרכז שכולל את חותם השבט<ref></ref>; וקשת המופיעה מעל שאר חלקי הדגל<ref></ref>, המסמלת את ריבונות נאוואחו.

בשנת 1995 נתלה הדגל ביוזמת האסטרונאוט האפרו-אמריקני ברנרד האריס, על גבי מעבורת החלל דיסקברי, ובכך הפך לדגל אינדיאני ראשון שנישא בחלל.

הגדל מתנוסס על גבי תורן

==קישורים חיצוניים==

== הערות שוליים ==

קטגוריה:אומת נאוואחו
קטגוריה:ארצות הברית: דגלים
הפוגה (רפואה)

ברפואה, הפוגה (או "נסיגה", בלעז: רמיסיה) היא מצב בו תסמינים של מחלה פוחתים בצורה משמעותית או נעלמים. המונח משמש לעיתים גם לציין תקופת הזמן בה מתקיימת ההפוגה בתסמינים.

הפוגה יכולה להיחשב חלקית או מלאה על פי המידה שלה. לדוגמה, אפשר להחשיב הפוגה חלקית של מחלת סרטן כאשר ישנה הפחתה של 50% או יותר במאפיינים של גידול סרטני על פי בדיקה רפואית, סקירת רדיולוגיה, או סמנים ביולוגים מבדיקות דם או בדיקות שתן. חשוב להדגיש שלכל מצב רפואי או מחלה ישנם מאפיינים שונים המגדירים הפוגה חלקית.

המונח "הפוגה מלאה" (לעיתים נקראת גם "רמיסיה שלמה"), מציין היעלמות מוחלטת של כל הסימנים לקיומה של מחלה בגוף. מי שעברו הפוגה מלאה של מצב רפואי או מחלה יכולים להיחשב שנרפאו, אך עדיין קיימת אפשרות של חזרה עתידית של המצב או המחלה. לפיכך, במחלת הסרטן צוותי רפואה נוטים להימנע מהמונח "החלמה", ובמצב של הפוגה מלאה הם נוטים להשתמש במינוח "היעדר עדויות למחלה" - מונח אשר לא שולל אפשרות של חזרה עתידית של המחלה.

== ראו גם ==
* מחלה שארית מינימלית
* החלמה

== קישורים חיצוניים ==

* [https://www.infomed.co.il/definition-1243/ הפוגה (רמיסיה) (remission)], באתר אינפומד

== הערות שוליים ==

קטגוריה:רפואה
סולטאני ברוניי

הסולטאן של ברוניי הוא ראש המדינה של ברוניי ומכהן גם בתפקידו כראש ממשלת ברוניי<ref name="official"></ref>. מאז עצמאותם מהממלכה המאוחדת בשנת 1984, רק סולטאן אחד שלט, אם כי שושלת המלוכה התחילה בסביבות המאה ה-14<ref name="list"></ref>.

== סולטאנים ==
סולטאני ברוניי משנת 1368:
{| class="wikitable sortable"
|+
!מספר
!שם
!התחלת שלטון
!סוף השלטון
!הערות
|-
|1
|מוחמד שאה 
|1363
|1402
|הקים את הסולטנות.
|-
|2
|אחמד 
|1408
|1425
|
|-
|3
|שריף עלי 
|1425
|1432
|לא היה לו קשר גנאלוגי ישיר לסולטאן הקודם. אך נבחר בכלל שהוא היה חתנו של הסולטאן הקודם והיה בקיא באסלאם.
|-
|4
|סולימאן 
|1432
|1485
|
|-
|5
|בוליקה 
|1485
|1524
|
|-
|6
|עבדול קאהר 
|1524
|1530
|
|-
|7
|סייג'ל ריג'ל 
|1533
|1581
|אחיינו ובנו המאומץ של הסולטאן הקודם.
|-
|8
|שאה ברונאי 
|1581
|1582
|
|-
|9
|מוחמד חסן 
|1582
|1598
|
|-
|10
|עבדול ג'לילול אכבר 
|1589
|1659
|
|-
|11
|עבדול ג'לילול ג'באר 
|1659
|1660
|
|-
|12
|מוחמד עלי 
|1660
|1661
|
|-
|13
|עבדול חקול מובין 
|1661
|1673
|
|-
|14
|מוחידין 
|1673
|1690
|
|-
|15
|נסרודין
|1690
|1710
|
|-
|16
|חוסין כמאלודין
|1710
|1730
|הייתה לו תקופת שלטון שנייה מ-1737 עד 1740.
|-
|17
|מוחמד אלאודין
|1730
|1737
|
|-
|18
|עומר עלי סייפודין 
|1740
|1778
|
|-
|19
|מוחמד טג'ודין
|1778
|1807
|
|-
|20
|מוחמד ג'מאלול עלם הראשון
|1804
|1804
|
|-
|21
|מוחמד קנזול עלם
|1807
|1826
|
|-
|22
|מוחמד עלם
|1826
|1828
|
|-
|23
|עומר עלי סייפודין השני 
|1828
|1852
|
|-
|24
|עבדול מומין 
|1852
|1885
|
|-
|25
|ג'לילול עלאם אקמאדין 
|1885
|1906
|
|-
|26
|מוחמד ג'מאלול עלם השני 
|1906
|1924
|
|-
|27
|אחמד טג'ודין 
|1924
|1950
|
|-
|28
|עומר עלי סייפודיאן השלישי 
|1950
|1967
|
|-
|29
|חסן אל-בולקיה
|1967
|מכהן
|
|}

==קישורים חיצוניים==

== הערות שוליים ==

*
קטגוריה:ברוניי: פוליטיקה